title: Директива 2008/45/ЕО на Комисията от 4 април 2008 година за изменение на Директива 91/414/ЕИО на Съвета по отношение разширяването на употребата на активното вещество метконазол (Текст от значение за ЕИП)

text:
               5.4.2008

               BG

               Официален вестник на Европейския съюз

               L 94/21

      ДИРЕКТИВА 2008/45/ЕО НА КОМИСИЯТА

   от 4 април 2008 година
   за изменение на Директива 91/414/ЕИО на Съвета по отношение разширяването на употребата на активното вещество метконазол
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:

               (1)

               Метконазол беше включен от Директива 2006/74/ЕС на Комисията (2) като активно вещество в приложение I към Директива 91/414/ЕИО.

               (2)

               При подаването на заявление за включването на метконазол неговият производител BASF Aktiengesellschaft предостави данни за употребата му за контрол на гъбични образувания, които са в подкрепа на общото заключение, че би могло да се очаква, че продуктите за растителна защита, съдържащи метконазол, изпълняват изискванията за безопасност, изложени в член 5, параграф 1, букви а) и б) от Директива 91/414/ЕИО. Следователно метконазол беше включен в приложение I към посочената директива със специалната разпоредба, че държавите-членки могат да разрешават неговата употреба единствено като фунгицид.

               (3)

               В допълнение към борбата с гъбичните образувания при някои селскостопански дейности сега нотификаторът е подал заявление за изменение на тези специални разпоредби по отношение на.употребата му като регулатор на растежа на растенията. Нотификаторът предостави допълнителна информация в подкрепа на такова разширяване на употребата.

               (4)

               Белгия направи оценка на информацията и данните, предоставени от нотификатора. През октомври 2007 г. тя информира Комисията за заключението си, че поисканото разширяване на употребата не поражда никакви рискове, в допълнение на взетите вече предвид в специалната разпоредба относно метконазол в приложение I към Директива 91/414/ЕИО и в доклада на Комисията за преглед на това вещество. Случаят е точно такъв, тъй като разширяването засяга само прилагане в дози по-ниски от необходимите за употреба като фунгицид, а останалите параметри за прилагане, изложени в специалните разпоредби на приложение I към Директива 91/414/ЕИО, остават непроменени.

               (5)

               Следователно е оправдано да се изменят специалните разпоредби относно метконазол.

               (6)

               Следователно е целесъобразно Директива 91/414/ЕИО да бъде съответно изменена.

               (7)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват, не по-късно от 5 август 2008 г., законовите, подзаконовите и административни разпоредби, необходими за спазване на настоящата директива. Те незабавно представят на Комисията текста на тези разпоредби, както и таблица на съответствието между тези разпоредби и настоящата директива.
   Те прилагат въпросните разпоредби, считано от 6 август 2008 г.
   Когато държавите-членки приемат тези разпоредби, те следва да съдържат позоваване на настоящата директива или да са придружени от такова при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 4 април 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1. Директива, последно изменена с Директива 2008/41/ЕО на Комисията (ОВ L 89, 1.4.2008 г., стр. 12).

      (2)  ОВ L 235, 30.8.2006 г., стр. 17.

      ПРИЛОЖЕНИЕ
      В приложение I към Директива 91/414/ЕИО позиция 136 се заменя със следното:

                     „136

                     Метконазол
                     № по CAS 125116-23-6 (неустановена стереохимия)
                     CIPAC № 706

                     (1RS, 5RS:1RS,5SR)-5-(4-хлоробензил)-2,2-диметил-1-(1H-1,2,4-триазол-1-илметил) циклопентанол

                     ≥ 940 g/kg
                     (съчетание от цис- и транс-изомери)

                     1 юни 2007 г.

                     31 май 2017 г.

                     Част А
                     Може да бъде разрешена само употреба като фунгицид и регулатор на растежа на растенията.
                     Част Б
                     За прилагането на единните принципи, предвидени в приложение VI, следва да се отчитат заключенията на доклада от прегледа за метконазола, и по-специално неговите допълнения I и II, така, както са окончателно формулирани от Постоянния комитет за хранителната верига и здравето на животните на 23 май 2006 г.
                     При тази цялостна оценка:

                                 —

                                 държавите-членки трябва да обърнат по-специално внимание на опазването на водните организми, птиците и бозайниците. Условията на разрешението следва да включват мерки за смекчаване на рисковете, когато е необходимо;

                                 —

                                 държавите-членки трябва да обърнат специално внимание на безопасността на оператора. Условията за употреба следва да включват използването на предпазни средства, когато това е уместно.“


title: Директива 2010/54/ЕС на Комисията от 20 август 2010 година за изменение на приложение I към Директива 91/414/ЕИО на Съвета за подновяване на включването на азимсулфурон като активно вещество  Текст от значение за ЕИП

text:
               21.8.2010

               BG

               Официален вестник на Европейския съюз

               L 220/63

         ДИРЕКТИВА 2010/54/ЕС НА КОМИСИЯТА
   от 20 август 2010 година
   за изменение на приложение I към Директива 91/414/ЕИО на Съвета за подновяване на включването на азимсулфурон като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Включването на азимсулфурон в приложение I към Директива 91/414/ЕИО изтича на 31 декември 2011 г. В съответствие с член 4 от Регламент (ЕО) № 737/2007 на Комисията от 27 юни 2007 г. относно установяване на процедурата за подновяване на включването на първа група активни вещества в приложение I към Директива 91/414/ЕИО на Съвета и изготвяне на списък на тези вещества (2) беше представена нотификация за подновяване на включването на азимсулфурон като активно вещество в приложение I към Директива 91/414/ЕИО в рамките на срока, предвиден в посочения член.

               (2)

               С Решение 2008/656/ЕО на Комисията от 28 юли 2008 г. относно допустимостта на нотификациите във връзка с подновяване на включването в приложение I към Директива 91/414/ЕИО на Съвета на активните вещества азимсулфурон, азоксистробин, флуроксипир, имазалил, крезоксим-метил, прохексадион-калций и спироксамин и установяването на списък на съответните нотификатори (3) посочената нотификация беше счетена за допустима.

               (3)

               В рамките на срока, предвиден в член 6 от Регламент (ЕО) № 737/2007, нотификаторът предостави данните, необходими в съответствие с член 6 от Регламент (ЕО) № 737/2007, заедно с обяснение относно значението на всяко представено ново изследване.

               (4)

               Докладващата държава-членка подготви доклад за оценка, като се консултира със съдокладващата държава-членка, и го предостави на Европейския орган по безопасност на храните (наричан по-долу „органът“) и на Комисията на 10 юни 2009 г. Освен оценката на веществото посоченият доклад включва списък на изследванията, на които докладващата държава-членка се е основавала за своята оценка.

               (5)

               Органът сведе доклада за оценка до знанието на нотификатора и на всички държави-членки и препрати получените коментари на Комисията. Органът направи също доклада за оценка публично достояние.

               (6)

               По искане на Комисията докладът за оценка беше предмет на партньорска проверка от страна на държавите-членки и органа, като на 12 март 2010 г. органът представи на Комисията своето заключение относно партньорската проверка на оценката на риска от азимсулфурон (4). Докладът за оценка и заключението на органа бяха предмет на преглед от страна на държавите-членки и Комисията в рамките на Постоянния комитет по хранителната верига и здравето на животните и бяха окончателно формулирани на 9 юли 2010 г. под формата на доклад на Комисията за преглед за азимсулфурон.

               (7)

               От различните направени изследвания стана ясно, че може да се очаква продуктите за растителна защита, съдържащи азимсулфурон, да продължат да удовлетворяват по принцип изискванията, посочени в член 5, параграф 1, букви a) и б) от Директива 91/414/ЕИО, по-специално по отношение на употребите, които са изследвани и подробно изложени в доклада за преглед на Комисията. Следователно е целесъобразно да се поднови включването на азимсулфурон в приложение I към Директива 91/414/ЕИО, за да се гарантира, че продуктите за растителна защита, съдържащи това активно вещество, могат да продължат да бъдат разрешавани, когато съответстват на посочената директива.

               (8)

               Въз основа на доклада за преглед обаче, в който се посочва, че производственият примес фенол е токсикологичен проблем, за този примес в техническия материал следва да се определи максимално ниво 2 g/kg.

               (9)

               Видно е от предоставените нови данни, че от азимсулфурон и продуктите от разграждането му при фотолиза във вода могат да възникнат рискове за водните организми. Поради това, без да се засяга заключението, че включването на азимсулфурон трябва да бъде подновено, е целесъобразно да се получи допълнителна информация по тези конкретни въпроси. В член 6, параграф 1 от Директива 91/414/ЕИО се предвижда включването на дадено вещество в приложение I да бъде предмет на определени условия. Следователно е целесъобразно да се изиска от нотификатора да представи допълнителна информация по отношение на оценката на рисковете, дължащи се на азимсулфурон, които могат да възникнат за водните организми, и на пълното установяване на продуктите от разграждането му при фотолиза във вода.

               (10)

               Следва да се предвиди разумен срок, преди да бъде подновено включването на дадено активно вещество в приложение I към Директива 91/414/ЕИО, за да се позволи на държавите-членки и на заинтересованите страни да се подготвят за спазването на новите изисквания, които ще произлязат от това подновяване.

               (11)

               Без да се засягат задълженията, определени с Директива 91/414/ЕИО вследствие на подновяване на включването на активно вещество в приложение I към нея, на държавите-членки следва да се предостави срок от шест месеца след подновяването за преглед на разрешенията за продукти за растителна защита, съдържащи азимсулфурон, за да се осигури, че изискванията, определени с Директива 91/414/ЕИО, и по-специално в нейния член 13, и съответните условия, описани в приложение I към посочената директива, продължават да бъдат удовлетворени. Държавите-членки следва по целесъобразност да подновят, когато е целесъобразно с изменения, или да откажат да подновят разрешенията. Чрез дерогация от горепосочения краен срок следва да се предвиди по-дълъг срок за представянето и оценката на актуализираното пълно досие по приложение III за всеки продукт за растителна защита и за всяка предвидена употреба, в съответствие с единните принципи, определени в Директива 91/414/ЕИО.

               (12)

               Следователно е целесъобразно Директива 91/414/ЕИО да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват не по-късно от 31 януари 2012 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 февруари 2012 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   До 31 януари 2012 г. в съответствие с Директива 91/414/ЕИО държавите-членки, когато е необходимо, изменят или отменят съществуващите разрешения за продукти за растителна защита, съдържащи азимсулфурон като активно вещество.
   До тази дата те по-специално проверяват дали са изпълнени условията в приложение I към посочената директива по отношение на азимсулфурон, с изключение на определените в част Б от вписването за посоченото активно вещество, както и дали лицето, на което е издадено разрешението, разполага с документация или има достъп до документация, която удовлетворява изискванията на приложение II към посочената директива, в съответствие с условията на член 13 от нея.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ азимсулфурон като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО не по-късно от 31 юли 2011 г., държавите-членки правят, когато е необходимо, повторна оценка на продуктите, за да се отчете настъпилото развитие на научно-техническото познание, в съответствие с единните принципи, предвидени в приложение VI към Директива 91/414/ЕИО, въз основа на документация, която удовлетворява изискванията на приложение III към посочената директива, и като вземат предвид част Б от вписването в приложение I към посочената директива, което се отнася до азимсулфурон. Въз основа на тази оценка те определят дали продуктът все още удовлетворява условията, посочени в член 4, параграф 1, букви б), в), г) и д) от Директива 91/414/ЕИО. След като това бъде определено, държавите-членки, когато е необходимо, изменят или отнемат разрешението до 31 юли 2015 г.
   3.   Чрез дерогация от разпоредбите на параграфи 1 и 2, за всеки разрешен продукт за растителна защита, съдържащ азимсулфурон като едно от няколко активни вещества, всички от които са изброени в приложение I към Директива 91/414/ЕИО не по-късно от 31 юли 2011 г. и поне едно от които е включено в приложение I към Директива 91/414/ЕИО между 1 януари 2009 г. и 31 юли 2011 г., държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която удовлетворява изискванията на приложение III към посочената директива, и като вземат предвид част Б от вписването в приложение I към посочената директива, което се отнася до азимсулфурон. Въз основа на тази оценка те определят дали продуктът удовлетворява условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде определено, държавите членки, когато е необходимо, изменят или отнемат разрешението до 31 юли 2015 г. или до датата, определена за такова изменение или отнемане в съответната директива или директиви, по силата на която/които съответното вещество или вещества са добавени в приложение I към Директива 91/414/ЕИО, в зависимост от това коя от тези две дати е по-късна.
   Член 4
   Настоящата директива влиза в сила на 1 август 2011 г.
   Член 5
   Адресати на настоящата директива са държавите-членки.

      Съставено в Брюксел на 20 август 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 169, 29.6.2007 г., стр. 10.

      (3)  ОВ L 214, 9.8.2008 г., стр. 70.

      (4)  Заключение относно партньорската проверка на оценката на риска от пестициди за активното вещество азимсулфурон. EFSA Journal 2010 г.; 8(3):1554. [стр. 61]. doi:10.2903/j.efsa.2010.1554. Публикувано онлайн на: www.efsa.europa.eu

      ПРИЛОЖЕНИЕ
      В приложение I към Директива 91/414/ЕИО позиция № 5 се заменя със следното:

                     №

                     Общоприето наименование,
                     идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „5

                     азимсулфурон
                     CAS № 120162-55-2
                     CIPAC № 584

                     1-(4,6-диметоксипиримидин-2-yl)-3-[1-метил-4-(2-метил-2H-тетразол-5-yl)-пиразол-5-илсулфонил]-уреа

                     ≥ 980 g/kg
                     максимално ниво на примеса фенол 2 g/kg

                     1 август 2011 г.

                     31 юли 2021 г.

                     ЧАСТ A
                     Може да бъде разрешена единствено употребата като хербицид.
                     Не е разрешено прилагането по въздушен път.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада за преглед на азимосулфурон, и по-специално допълнения I и II към него, така, както са окончателно формулирани от Постоянния комитет по хранителната верига и здравето на животните на 9 юли 2010 г.
                     При тази цялостна оценка държавите-членки трябва да обърнат специално внимание на следното:

                                 —

                                 защитата на нецелеви растения,

                                 —

                                 потенциалния риск от замърсяване на подпочвените води, когато активното вещество се прилага при уязвими ситуации на въздействие и/или климатични условия,

                                 —

                                 защитата на водните организми.

                           Държавите-членки трябва да гарантират, че условията на разрешаване включват по целесъобразност мерки, целящи смекчаване на рисковете (напр. буферни зони, при отглеждането на ориз — определяне на минимални периоди за задържане на водата преди оттичането).
                     Съответните държави-членки изискват предоставянето на допълнителни изследвания за окончателна оценка на риска за водните животни и допълнителни изследвания за пълно установяване на продуктите от разграждане при фотолизата на веществото във вода. Те гарантират, че нотификаторите предоставят тези изследвания на Комисията до 31 октомври 2012 г.“

         (1)  Допълнителна информация за същността и спецификацията на активното вещество е предоставена в доклада за преглед.


title: Директива 2001/86/ЕO на Съвета от 8 октомври 2001 година за допълнение на Устава на европейското дружество по отношение на участието на заетите лица

text:
Важна правна забележка

|

32001L0086

Официален вестник n° L 294 , 10/11/2001 стр. 0022 - 0032 специално чешко издание глава 06 том 04 стр. 272  - 282 специално испанско издание глава 06 том 04 стр. 272  - 282 специално унгарско издание глава 06 том 04 стр. 272  - 282 специално литвийско издание глава 06 том 04 стр. 272  - 282 LV.ES глава 06 том 04 стр. 272  - 282 MT.ES глава 06 том 04 стр. 272  - 282 PL.ES глава 06 том 04 стр. 272  - 282 SK.ES глава 06 том 04 стр. 272  - 282 специално словенско издание глава 06 том 04 стр. 272  - 282

		20011008Директива 2001/86/ЕO на Съветаот 8 октомври 2001 годиназа допълнение на Устава на европейското дружество по отношение на участието на заетите лицаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него;като взе предвид измененото предложение на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) С оглед постигане на целите на Договора, Регламент (ЕО) № 2157/2001 на Съвета [4] установява Устав на европейско дружество (SE).(2) Посоченият регламент цели създаването на единна правна рамка, в която дружествата от различните държави-членки следва да могат да планират и осъществят реорганизацията на своята стопанска дейност на общностно равнище.(3) С оглед насърчаване на социалните цели на Общността, трябва да се приемат конкретни разпоредби, особено в областта на участието на заетите лица, което има за цел да се осигури, че учредяването на SE няма да доведе до изчезване или ограничаване на практиките по участие на заетите лица, които съществуват в дружествата, участващи в учредяването на SE. Тази цел следва да се преследва чрез установяване на система от правила, които допълват разпоредбите на регламента.(4) Тъй като целите на предложено действие, както е очертано по-горе, не могат да бъдат постигнати в достатъчна степен от държавите-членки, доколкото целта е да се установи система правила за участие на заетите лица, приложими за SE и следователно могат, по причина на мащаба и въздействието на предложеното действие, да бъдат по-добре осъществени на общностно равнище, Общността може да приема мерки в съответствие с принципа на субсидиарност, така както е предвиден в член 5 от Договора. В съответствие с принципа на пропорционалност, така както е предвиден в същия член от Договора, настоящата директива не предвижда повече от необходимото за постигане на посочените цели.(5) Голямото разнообразие от правила и практики, които съществуват в държавите-членки по отношение на начина, по който представителите на заетите лица участват във вземането на решения в дружествата, прави непрепоръчително да се установи единен европейски модел на участие на заетите лица, който да е приложим към SE.(6) Процедурите за информиране и консултиране на транснационално ниво, въпреки това би следвало да бъдат осигурени във всички случаи на създаване на SE.(7) Ако и когато съществуват права на участие в едно или повече от дружествата, учредяващи SE, тези права следва да се запазят при прехвърлянето им към SE, освен ако страните не решат друго.(8) Конкретните процедури за транснационално информиране и консултиране, както и за участие, ако е предвидено такова, приложими за всяко SE, следва да се определят главно чрез споразумение между заинтересованите страни или, ако липсва такова, чрез прилагане на система от субсидиарни правила.(9) Държавите-членки следва да имат правото да не прилагат стандартните правила, свързани с участието при сливания, с оглед на разнообразието на националните системи за участие на заетите лица. В такива случаи съществуващите системи и практики на участие, ако е предвидено такова на равнището на участващите дружества, се поддържат чрез приспособяване на правилата за регистриране.(10) Правилата за гласуване в специалния орган, който представлява заетите лица за целите на преговорите, в частност, при сключването на споразумения, които предвиждат равнище на участие, което е по-ниско от съществуващото в едно или повече от участващите дружества, трябва да бъдат пропорционални на риска от премахване или ограничаване на съществуващите системи и практики за участие. Този риск е по-голям при създаването на SE чрез преобразуване или сливане, отколкото при създаването на холдингово дружество или общо дъщерно дружество.(11) При отсъствието на споразумение след преговорите между представителите на заетите лица и компетентните органи на участващите дружества, следва да се предвидят определени стандартни изисквания, които се прилагат към SE след неговото създаване. Тези стандартни изисквания следва да осигурят ефективна практика за транснационално информиране и консултиране на заетите лица, както и тяхното участие в съответните органи, ако и доколкото такова участие е съществувало преди създаването му в участващите дружества.(12) Следва да се предвиди, че представителите на заетите лица, действащи в рамките на директивата, когато упражняват функциите си, се ползват от защита и гаранции, които са подобни на тези, предвидени за представителите на заетите лица по законодателството и/или практиката на страната по заетостта. Те не следва да бъдат обект на никаква дискриминация в резултат на законното упражняване на техните дейности и следва да се ползват от адекватна защита по отношение на уволнението и други санкции.(13) Поверителният характер на чувствителната информация следва да бъде запазван дори след изтичането на мандата на представителите на заетите лица и следва да се предвиди разпоредба, позволяваща на компетентните органи на SE да не предоставят информация, която може сериозно да навреди на дейността на SE, ако стане публично достояние.(14) Когато SE и неговите дъщерни дружества и установявания попадат в приложното поле на Директива 94/45/ЕО на Съвета от 22 септември 1994 г. относно създаването на Европейски работнически съвет или на процедура в предприятия на общностно равнище или групи предприятия на общностно равнище за целите на информирането и консултирането на заетите лица [5], разпоредбите на тази директива и разпоредбите, които я транспонират в националното законодателство, не се прилагат нито към дружеството, нито към неговите дъщерни дружества и установявания, освен ако специалният орган по преговорите не вземе решение да не започва преговори или да прекрати вече започнали преговори.(15) Настоящата директива не засяга други съществуващи права по отношение на участието и не засяга непременно други съществуващи структури на представителство, предвидени съгласно общностните и националните закони и практики.(16) Държавите-членки следва да предприемат подходящи мерки, когато не могат да изпълнят задълженията, уредени по настоящата директива.(17) Договорът не е предвидил необходимите правомощия на Общността за приемането на предложената директива, освен тези, които са посочени в член 308.(18) Гарантирането на придобитите права на заетите лица по отношение на участието при вземането на решения в дружествата е основен принцип и декларирана цел на настоящата директива. Правата на заетите лица, съществуващи преди създаването на SE, следва да служат за основа на правата на заетите лица в SE (принципа "преди и след"). Впоследствие този подход следва да се прилага не само към първоначалното създаване на SE, но и към структурните промени в съществуващи SE и към дружествата, които са засегнати от процесите на структурни промени.(19) Държавите-членки следва да могат да предвидят, че представители на синдикатите могат да бъдат членове на специалните органи за преговорите, независимо дали те са заети лица в дружество, участващо в създаването на SE. В тази връзка, държавите-членки следва по-конкретно да могат да въведат това право в случаите, когато синдикалните представители имат право да членуват и гласуват в надзорни или административни органи на дружествата съгласно националното законодателство.(20) В няколко държави-членки участието на заетите лица и други аспекти на индустриалните отношения се основават върху националното законодателство и практика, които в този контекст се разбират като обхващащи колективни договори на различни национални, отраслови и/или дружествени равнища,ПРИЕ НАСТОЯЩАТА ДИРЕКТИВА:РАЗДЕЛ IОБЩИ ПОЛОЖЕНИЯЧлен 1Цел1. Настоящата директива урежда участието на заетите лица в управлението на европейските акционерни дружества (Societas Europaea, наричани по-долу в текста за краткост "SE") така както са посочени в Регламент (ЕО) № 2157/2001.2. За тази цел във всяко SE се създават условия за участие на заетите лица в съответствие с процедурата за преговори съгласно членове 3—6 или, при обстоятелствата, определени в член 7 съгласно приложението.Член 2ОпределенияЗа целите на настоящата Директива:а) "SE" означава дружество, учредено съгласно Регламент (ЕО) № 2157/2001;б) "участващи дружества" означава дружествата, които пряко участват в учредяването на SE;в) "дъщерно дружество" означава предприятие, в което друго дружество упражнява господстващо влияние, дефинирано съгласно член 3, параграфи 2—7 от Директива 94/45/ЕО;г) "заинтересовано дъщерно дружество или установяване" означава дъщерно дружество или установяване на участващо дружество, за което се предлага да стане дъщерно дружество или установяване на SE при неговото учредяване;д) "представители на заетите лица" означава представителите на заетите лица съгласно националното право и/или националната практика;е) "представителен орган" означава органът, който представлява заетите лица и е създаден по силата на споразуменията, посочени в член 4 или съгласно разпоредбите на приложението с цел информиране и консултиране на заетите лица в SE и неговите дъщерни дружества и установявания в Европейската общност и за упражняване на правата на участие по отношение на SE, ако това е приложимо;ж) "специалната група за преговори" означава органа, създаден съгласно член 3, да води преговори с компетентния орган на участващите дружества по отношение на създаването на условия за участие на заетите лица в SE;з) "участие на заетите лица" означава всеки механизъм, включително информиране, консултиране и участие, чрез който представители на заетите лица могат да упражняват влияние върху вземаните в дружеството решения;и) "информиране" означава информирането на представителния орган на заетите лица и/или представителите на заетите лица от страна на компетентния орган на SE по въпроси, които се отнасят до самото SE или до всяко от неговите дъщерни дружества или установявания в други държави-членки или които надхвърлят правомощията на органите по вземане на решения в отделна държава-членка по време, по начин и със съдържание, които дават възможност на представителите на заетите лица да направят задълбочена оценка на възможното въздействие и, когато е подходящо, да подготвят консултации с компетентния орган на SE;й) "консултиране" означава установяването на диалог и обмен на мнения между представителния орган на заетите лица и/или представителите на заетите лица и компетентния орган на SE по време, по начин и със съдържание, които дават възможност на представителите на заетите лица на основата на предоставената информация да изразят становище по предвижданите от компетентния орган мерки, които могат да се вземат предвид в процеса на вземане на решения в SE;к) "участие" означава влиянието на представителния орган на заетите лица и/или представителите на заетите лица върху дейността на дружеството чрез:- правото да избират или назначават част от членовете на надзорните или административните органи на дружеството, или- правото да препоръчват и/или да поискат отвод на някои или всички членове на надзорните или административните органи на дружеството.РАЗДЕЛ IIПРОЦЕДУРА ЗА ПРЕГОВОРИЧлен 3Създаване на специална група за преговори1. Когато управителните или административните органи на участващите дружества разработят план за учредяване на SE, във възможно най-кратки срокове след публикуването на проекта за условията на сливането или създаването на холдингово дружество, или след приемането на план за създаване на дъщерно дружество или преобразуване в SE, управителните или административните органи на участващите дружества предприемат необходимите мерки, включително предоставяне на информация за идентичността на участващите дружества, съответните дъщерни дружества или установявания и броя на заетите лица, за започване на преговори с представители на заетите лица в дружествата относно условията за участие на заетите лица в SE.2. За целта се създава специална група за преговори, която представлява заетите лица в участващите дружества и съответните дъщерни дружества или установявания, в съответствие със следните разпоредби:а) при избирането или назначаването на членовете на специалната група за преговори трябва да се гарантира, че:i) тези членове са избрани или назначени пропорционално на броя на заетите лица, наети във всяка държава-членка от участващите дружества и заинтересованите дъщерни дружества или установявания чрез определяне във всяка държава-членка на едно място за част от заетите лица, наети в същата държава-членка, която се равнява на 10 % или на част от 10 % от броя на заетите лица в участващите дружества и съответните дъщерни дружества или установявания във всички държави-членки, взети заедно;ii) когато SE се създава чрез сливане, се определят допълнителни членове от всяка държава-членка, колкото са необходими, за да се гарантира, че специалната група за преговори включва най-малко един представител от всяко участващо дружество, което е регистрирано и има заети лица в тази държава-членка и за което се предлага да се прекрати като самостоятелно юридическо лице след регистрирането на SE, доколкото:- броят на такива допълнителни членове не надхвърля 20 % от броя на членовете, определени по силата на i), и- съставът на специалната група за преговори не води до двойно представителство на съответните заети лица.Ако броят на такива дружества е по-голям от броя на допълнителните места, които съществуват по силата на първата алинея, допълнителните места се разпределят между дружествата в различните държави-членки по низходящ ред според броя на заетите лица в тях;б) Държавите-членки определят метода за избиране или назначаване на членовете на специалната група за преговори, които трябва да се изберат или назначат на тяхната територия. Те предприемат необходимите мерки, за да гарантират, доколкото е възможно, включване на поне един член, представляващ всяко участващо дружество със заети лица в съответната държава-членка. Тези мерки не могат да водят до увеличаване на общия брой на членовете.Държавите-членки могат да предвидят включване на синдикални представители, независимо дали те са заети лица в участващите дружества или съответните дъщерни дружества или установявания.Без да се засяга националното законодателство и/или практиката за определяне на минимални прагове за създаване на представителни органи, държавите-членки осигуряват правото на заетите лица в предприятия или установявания, където няма представители на заетите лица по независещи от тях причини, да избират или назначават членове на специалната група за преговорите.3. Специалната група за преговори и компетентните органи на участващите дружества определят чрез писмено споразумение условията за участие на заетите лица в SE.За целта компетентните органи на участващите дружества информират специалната група за преговори за проекта и фактическия процес на учредяване на SE до неговото регистриране.4. При условията на параграф 6, специалната група за преговори взема решения с абсолютно мнозинство от членовете си, при условие че това мнозинство представлява също абсолютното мнозинство от заетите лица. Всеки член има право на един глас. Въпреки това, ако резултатът от преговорите води до намаляване на правата за участие, изискваното мнозинство за одобряване на такова решение е две трети от членовете на специалната група за преговори, които представляват най-малко две трети от заетите лица, включително членовете, които представляват заетите лица, наети в поне две държави-членки:- в случай на SE, учредено чрез сливане, ако участието обхваща най-малко 25 % от общия брой на заетите лица в участващите дружества, или- в случай на SE се създава чрез създаване на холдингово дружество или дъщерно дружество, ако участието обхваща най-малко 50 % от общия брой на заетите лица в участващите дружества."Намаляване на правата за участие" означава дял на членовете на органите на SE по смисъла на член 2, буква к), който е по-малък от най-високия съществуващ дял в участващите дружества.5. За целите на преговорите, специалната група за преговори може да поиска в нейната дейност да бъдат привлечени избрани от нея експерти, например представители на съответните синдикални организации на общностно равнище. Експертите могат да присъстват на преговорите със съвещателен глас по искане на специалната група за преговори, при необходимост от осигуряване на единство и последователност на общностно равнище. Специалната група за преговори може да реши да информира представителите на съответните външни организации, включително синдикатите, за началото на преговорите.6. Специалната група за преговори може да вземе решение, с посоченото по-долу мнозинство, да не започва преговори или да прекрати вече започнали преговори и да разчита на правилата за информиране и консултиране на заетите лица, които са в сила в държавите-членки, където SE има заети лица. Решението прекратява процедурата за сключване на споразумение съгласно член 4. Разпоредбите на приложението не се прилагат, когато е взето такова решение.Изискваното мнозинство да не се започват преговори или да се прекратят започналите преговори е две трети от членовете, които представляват най-малко две трети от заетите лица, включително членовете, които представляват заетите лица в най-малко две държави-членки.Разпоредбите на настоящия параграф не се прилагат към SE, създадени чрез преобразуване, ако има участие в преобразуващото се дружество.Специалната група за преговори се свика отново по писмено искане на най-малко 10 % от заетите лица в SE, неговите дъщерни дружества или установявания или техните представители, най-малко две години след датата на горепосоченото решение, освен ако страните не се споразумеят да възобновят преговорите по-рано. Ако специалната група за преговори реши да възобнови преговорите с ръководството, но не се стигне до споразумение в резултат на преговорите, разпоредбите на приложението не се прилагат.7. Всички разноски във връзка с работата на специалната група за преговори и самите преговори, като цяло, се поемат от участващите дружества, така че специалната група за преговори да изпълнява своята задача по подходящ начин.В съответствие с този принцип държавите-членки могат да приемат бюджетни правила във връзка с дейността на специалната група за преговори. По-конкретно, те могат да ограничат поемането на финансовата издръжка до само на един експерт.Член 4Съдържание на споразумението1. Компетентните органи на участващите дружества и специалната група за преговори водят преговори в дух на сътрудничество с оглед на постигането на споразумение за условията за участие на заетите лица в рамките на SE.2. Без да се засяга автономността на страните и в като се прилага параграф 4, споразумението между компетентните органи на участващите дружества и специалната група за преговори, посочено в параграф 1, определя:а) обхвата на споразумението;б) състава, броя на членовете и разпределението на местата в представителния орган, който ще бъде дискусионен партньор на компетентния орган на SE във връзка с условията за информирането и консултирането на заетите лица на SE и неговите дъщерни дружества и установявания;в) функциите и процедурата за информиране и консултиране на представителния орган;г) честотата на заседанията на представителния орган;д) финансовите и материални ресурси, които следва да се предоставят на представителния орган;е) в случаите, когато по време на преговорите страните вземат решение да установят една или повече процедури за информиране и консултиране вместо създаване на представителен орган, - условията за прилагане на тези процедури;ж) ако, по време на преговорите, страните решат да установят условия за участие, същността на тези условия, включително (когато е приложимо) броя на членовете в административния или надзорен орган на SE, който заетите лица ще имат право да избират, назначават, препоръчват или да му искат отвод, процедурите за избиране, назначаване, препоръчване или отвод на тези членове, както и техните права;з) датата на влизане в сила на споразумението и неговата продължителност, случаите, при които споразумението трябва да бъде договорено отново и процедурата за това предоговаряне.3. Споразумението не попада в приложното поле на стандартните правила в приложението, освен ако изрично не е предвидено друго.4. Без да се засягат разпоредбите на член 13, параграф 3, буква а), в случай, че SE се установява чрез преобразуване, споразумението предвижда най-малко същото равнище на всички елементи на участието на заетите лица, както преди преобразуването на дружеството в SE.Член 5Продължителност на преговорите1. Преговорите започват веднага след създаването на специалната група за преговори и могат да продължат до шест месеца.2. Страните могат съвместно да се договорят да удължат преговорите след посочения в параграф 1 срок до общо една година от създаването на специалната група за преговори.Член 6Приложимо право към процедурата за преговориПриложимото право към процедурата за преговори съгласно членове 3—5 е правото на държавата-членка, в която ще се намира седалището на SE според устройствения му акт, освен ако в настоящата директива не е предвидено друго.Член 7Стандартни правила1. За да постигнат целите, посочени в член 1, държавите-членки, без да се засягат разпоредбите на параграф 3 по-долу, определят стандартни правила за участие на заетите лица, които трябва да отговарят на разпоредбите, предвидени в приложението.Стандартните правила в законодателството на съответната държава-членка, в която ще се намира седалището на SE, се прилагат от датата на регистрацията на SE, когато:а) страните се споразумеят за това; илиб) когато в срока, посочен в член 5, не се стигне до споразумение и:- компетентният орган на всяко от участващите дружества вземе решение да приеме приложимостта на стандартните правила по отношение на SE и продължи съответно с регистрирането на SE, и- специалната група за преговори не е взела решение в съответствие с член 3, параграф 6.2. Освен това стандартните правила, определени в законодателството на държавата-членка по регистрацията съгласно част 3 от приложението, се прилагат само в следните случаи:а) по отношение на SE, учредено чрез преобразуване, ако правилата на държава-членка, свързани с участието на заетите лица в административните или надзорните органи се прилагат към дружеството, преобразувано в SE;б) по отношение на SE, учредено чрез сливане:- ако преди регистрирането на SE една или повече форми на участие са се прилагали в едно или повече от участващите дружества, които обхващат най-малко 25 % от общия брой на заетите лица в участващите дружества, или- ако преди регистрирането на SE една или повече форми на участие са се прилагали в едно или повече от участващите дружество, които обхващат най-малко 25 % от общия брой на заетите лица в участващите дружество и ако специалната група за преговори вземе такова решение;в) по отношение на SE, учредено чрез учредяване на холдингово дружество или учредяване на дъщерно дружество:- ако преди регистрирането на SE една или повече форми на участие са се прилагали в едно или повече от участващите дружества, които обхващат най-малко 50 % от общия брой на заетите лица в участващите дружества, или- ако преди регистрирането на SE една или повече форми на участие са се прилагали в едно или повече от участващите дружества, които обхващат най-малко 50 % от общия брой на заетите лица в участващите дружества и ако специалната група за преговори вземе такова решение.Ако са съществували повече от една форма на участие в различните участващи дружества, специалната група за преговори решава кои от формите трябва да се установят в SE. Държавите-членки могат да определят правилата, които се прилагат при липса на решение по този въпрос към SE, регистрирано на тяхна територия. Специалната група за преговори информира компетентните органи на участващите дружества за всички решения, взети съобразно настоящия параграф.3. Държавите-членки могат да постановят, че разпоредбите в част 3 от приложението не се прилагат към случаите по параграф 2, буква б).РАЗДЕЛ IIIРАЗНИ РАЗПОРЕДБИЧлен 8Запазване на права и поверителност1. Държавите-членки предвиждат, че членовете на специалната група за преговори или на представителния орган, както и експертите, които им помагат, нямат право да разкриват предоставената им поверителна информация.Същото се отнася до представителите на заетите лица в контекста на процедурата за информиране и консултиране.Това задължение продължава да се прилага независимо къде могат да бъдат посочените лица дори и след изтичането на техния мандат.2. Всяка държава-членка предвижда, че в специфични случаи и при условията и ограниченията, уредени в националното законодателство, надзорният или административният орган на SE или на участващо дружество, установено на нейна територия не е задължено да предоставя информация, която по своя характер е такава, че съгласно обективни критерии разкриване би навредило сериозно на функционирането на SE (или, според съответния случай, на участващото дружество) или на неговите дъщерни дружества или установявания, или би им причинило вреди.Държавите-членки могат да предвидят, че такова освобождаване подлежи на предварително административно или съдебно разрешение.3. Всяка държава-членка може да предвиди специфични разпоредби за SE на нейната територия, чиято пряко и съществено преследвана цел е идеологическото ориентиране, по отношение на информирането и изразяването на мнения, при условие че към датата на приемане на настоящата директива такива разпоредби вече съществуват в националното законодателство.4. При прилагането на параграфи 1, 2 и 3 държавите-членки предвиждат процедури за обжалване по административен или съдебен ред, които могат да бъдат образувани по инициатива на представителите на заетите лица, когато надзорният или административният орган на SE или на участващите дружества изисква поверителност или не дава информация.Такива процедури могат да включват условия за защита на поверителността на съответната информация.Член 9Функциониране на представителния орган и процедура за информиране и консултиране на заетите лицаКомпетентният орган на SE и представителният орган работят съвместно в дух на сътрудничество при надлежно зачитане на взаимните им права и задължения.Същото се отнася до сътрудничеството между административния или надзорния орган на SE и представителите на заетите лица във връзка с процедурата за информиране и консултиране на заетите лица.Член 10Закрила на представителите на заетите лицаЧленовете на специалната група за преговори, членовете на представителния орган, представителите на заетите лица, които изпълняват функции в процедурата за информиране и консултиране и които и да било представители на заетите лица в надзорните или административните органи на SE, които са заети лица в SE, в неговите дъщерни дружества или установявания или в участващите дружества, се ползват, при упражняването на своите функции, със същата закрила и от същите гаранции, каквито са предвидени за представителите на заетите лица по националното законодателство и/или националната практика в страната по заетостта.Това се отнася по-конкретно до участие на заседания на специалния орган за това преговори или на представителния орган, на каквото и да е друго заседание съгласно споразумението, посочено в член 4, параграф 2, буква е) или всяко друго заседание на надзорния или административния орган, както и до изплащането на работните заплати на членовете, които са заети в участващо дружество, SE или неговите дъщерни дружества или установявания за периода на отсъствието им от работа, необходим в изпълнение на техните задължения.Член 11Злоупотреба с процедуритеДържавите-членки предприемат подходящи мерки в съответствие с правото на Общността, за да предотвратят злоупотреба от страна на SE с цел лишаване на заетите лица от правата им по участието или отказване на тези права.Член 12Спазване на настоящата директива1. Всяка държава-членка осигурява спазването на задълженията по настоящата директива от управителните органи на установяванията на SE и от надзорните или административните органи на дъщерни дружества и на участващи дружества на нейната територия, както и от представителите на заетите лица или съответно от самите заети лица, независимо дали седалището на SE според устройствения му акт е на нейна територия.2. Държавите-членки предприемат подходящи мерки в случай на неспазване на настоящата директива; по-конкретно те осигуряват административни или съдебни процедури, които правят възможно поставянето в изпълнение на задълженията, произтичащи от настоящата директива.Член 13Връзка между настоящата директива и други разпоредби1. Когато SE е предприятие на общностно равнище или контролиращо предприятие на група предприятия на общностно равнище по смисъла на Директива 94/45/ЕО или Директива 97/74/ЕО [6] за разпростиране на горепосочената директива по отношение на Обединеното кралство, разпоредбите на посочените директиви и разпоредбите за тяхното транспониране в националното законодателство не се прилагат за тях или техни дъщерни дружества.Когато обаче специалната група за преговори вземе решение съгласно член 3, параграф 6 да не започва преговори или да прекрати вече започнали преговори, Директива 94/45/ЕО или Директива 97/74/ЕО и разпоредбите за тяхното транспониране в националното законодателство се прилагат.2. Разпоредбите за участието на заетите лица в ръководните органи на дружествата съгласно националното законодателство и/или националната практика, освен разпоредбите за прилагането на настоящата директива, не се прилагат към дружества, учредени в съответствие с Регламент (ЕО) № 2157/2001 и включени в приложното поле на настоящата директива.3. Разпоредбите на настоящата директива не засягат:а) съществуващите права за участие на заетите лица, предвидени по националното законодателство и/или националната практика в държавите-членки по отношение на заетите лица SE и неговите дъщерни дружества и установявания извън участието в органите на SE;б) разпоредбите за участие в органите съгласно националното законодателство и/или националната практика, които се прилагат към дъщерните дружества на SE.4. С оглед на запазването на правата по параграф 3, държавите-членки могат да предприемат необходимите мерки, за да гарантират, че структурите на представителство на заетите лица в участващите дружества, които прекратят съществуването си като самостоятелни юридически лица, ще се запазят след регистрирането на SE.Член 14Заключителни разпоредби1. Държавите-членки приемат законовите, подзаконовите и административните разпоредби, необходими, за да се съобразят с настоящата директива до 8 октомври 2004 г. или гарантират, че най-късно до посочената дата работодателите и заетите лица въвеждат по споразумение необходимите разпоредби, като държавите-членки са задължени да предприемат всички необходими мерки, които да им позволят да гарантират по всяко време резултатите, предвидени в настоящата директива. Те незабавно уведомяват Комисията за това.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите-членки.Член 15Преглед от КомисиятаНай-късно до 8 октомври 2007 г. Комисията, при консултации с държавите-членки и социалните партньори на общностно равнище, прави преглед на процедурите за изпълнение на настоящата директива с оглед на предлагането при необходимост на подходящи изменения и допълнения на Съвета.Член 16Влизане в силаНастоящата директива влиза в сила в деня след публикуването ѝ в Официален вестник на Европейските общности.Член 17АдресатиАдресати на настоящата директива са държавите-членки.Съставено в Люксембург на 8 октомври 2001 година.За СъветаПредседателL. Onkelinx[1] ОВ С 138, 29.5.1991 г., стр. 8.[2] ОВ С 342, 20.12.1993 г., стр. 15.[3] ОВ С 124, 21.5.1990 г., стр. 34.[4] ОВ L 294, 10.11.2001 г., стр. 1.[5] ОВ L 254, 30.9.1994 г., стр. 64. Директива, последно изменена с Директива 97/74/ЕО (ОВ L 10, 16.1.1998 г., стр. 22).[6] ОВ L 10, 16.1.1998 г., стр. 22.--------------------------------------------------20011008ПРИЛОЖЕНИЕСТАНДАРТНИ ПРАВИЛА(предвидени в член 7)Част 1: Състав на представителния орган на заетите лицаЗа да се постигнат целите, описани в член 1 и в случаите по член 7, се създава представителен орган в съответствие със следните правила:а) Представителният орган се състои от заети лица в SE и неговите дъщерни дружества и установявания, които се избират или назначават от представителите на заетите лица или, ако няма такива, от всички заети лица;б) Избирането или назначаването на членове на представителния орган се извършва в съответствие с националното законодателство и/или националната практика.Държавите-членки определят правила, които да гарантират, че броят на членовете или разпределението на местата в представителния орган отразяват промените в SE и неговите дъщерни дружества и установявания;в) Когато размерът на представителния орган налага това, представителният орган избира сред своите членове постоянен комитет в състав най-много от трима членове.г) Представителният орган приема процедурни правила.д) Членовете на представителния орган се избират или назначават пропорционално на броя на заетите лица, наети във всяка държава-членка от участващите дружества и съответните дъщерни дружества или установявания чрез определяне във всяка държава-членка на едно място на част от заетите лица, наети в същата държава-членка, която се равнява на 10 % или на част от 10 % от броя на заетите лица, наети от участващите дружества и съответните дъщерни дружества или установявания във всички държави-членки, взети заедно.е) Компетентният орган на SE се уведомява за състава на представителния орган;ж) Четири години след създаването си представителният орган преценява дали да започне преговори за сключване на споразумение по членове 4 и 7 или да продължи да прилага стандартните правила в съответствие с настоящото приложение.Разпоредбите на член 3, параграфи 4—7 и членове 4—6 се прилагат mutatis mutandis, ако е взето решение да се договори споразумение по член 4, като в такъв случай понятието "специална група за преговори" се заменя с понятието "представителен орган". Когато до крайния срок за приключване на преговорите не е постигнато споразумение, продължават да се прилагат първоначално приетите разпоредби в съответствие със стандартните правила.Част 2: Стандартни правила за информиране и консултиранеКомпетенциите и правомощията на представителните органи в SE се определят от следните правила:а) Компетенциите на представителния орган се ограничават до въпросите, които се отнасят до самото SE и неговите дъщерни дружества или установявания в друга държава-членка или които надхвърлят правомощията на органите по вземане на решения в отделна държава-членка.б) Без да се засягат заседанията, проведени в съответствие с буква в), представителният орган има право да бъде информиран и консултиран, като за тази цел да провежда срещи с компетентния орган на SE най-малко веднъж годишно на основата на редовни доклади на компетентния орган за прогреса в работата на SE и неговите перспективи. Местните управителни органи се уведомяват съответно.Компетентният орган на SE предоставя на представителния орган дневния ред за заседанията на административния или при необходимост на управителния и надзорния орган, както и копия от всички материали, представени на Общото събрание на акционерите.На срещите се обсъждат по-конкретно структурата, икономическото и финансовото състояние, вероятното развитие на дейността, производството и продажбите, състоянието и вероятните тенденции в заетостта, инвестициите и съществените промени във връзка с организацията, въвеждането на нови методи на работа или производствени процеси, прехвърлянето на производства, сливанията, свиването или закриването на предприятия, установявания или съществени части от тях, както и колективните уволнения.в) Когато настъпят извънредни обстоятелства, които засягат в значителна степен интересите на заетите лица, особено при премествания, прехвърляния, закриване на предприятия или установявания или колективни уволнения, представителният орган има право да бъде информиран. Представителният орган или по негово решение при неотложни случаи избраният от него постоянен комитет има право да се срещне по негово искане с компетентния орган на SE или на друго по-подходящо управленско равнище в SE със самостоятелни правомощия по вземане на решения, за да бъде информиран и консултиран относно мерките, които засягат значително интересите на заетите лица.Когато компетентният орган реши да не действа в съответствие с изразеното от представителния орган становище, този орган има право на допълнителна среща с компетентния орган на SE с оглед на търсене на споразумение.Когато срещата е организирана с участието на постоянния комитет, членовете на представителния орган, които представляват пряко засегнатите от съответните мерки заети лица, също имат право да участват.Горепосочените срещи не накърняват прерогативите на компетентния орган.г) Държавите-членки могат да приемат правила за председателстването на срещите за информиране и консултиране.Преди срещата с компетентния орган на SE, представителният орган или постоянният комитет, при необходимост в разширен състав в съответствие с третата алинея на буква в), има право да проведе среща без присъствието на представители на компетентния орган.д) Без да се засягат разпоредбите на член 8, членовете на представителния орган информират представителите на заетите лица в SE и неговите дъщерни дружества и установявания за съдържанието и резултатите от процедурите за информиране и консултиране.е) Представителният орган или постоянният комитет могат да бъдат подпомогнати от експерти по негов избор.ж) Доколкото е необходимо за изпълнение на техните задачи, членовете на представителния орган имат право на отсъствие от работа за обучение без загуба на заплати.з) Разходите по представителния орган се поемат от SE, което осигурява на членовете на органа финансовите и материалните ресурси, необходими за изпълнението на техните задължения по подходящ начин.По-специално SE поема, освен ако не е уговорено друго, разходите за организирането на срещите, осигуряването на превод и квартирните и пътните разноски на членовете на представителния орган и постоянния комитет.При спазване на тези принципи държавите-членки могат да приемат бюджетни разпоредби във връзка с дейността на представителния орган. По-конкретно те могат да ограничат финансирането до поемане на финансовата издръжка само на един експерт.Част 3: Стандартни правила за участиеУчастието на заетите лица в SE се определя от следните правила:а) Когато SE се създава чрез преобразуване, ако правилата на държавата-членка във връзка с участието на заетите лица в административните или надзорните органи са се прилагали преди регистрирането, всички аспекти на участието на заетите лица продължават да се прилагат и към SE. Буква б) се прилага за целта mutatis mutandis.б) В останалите случаи на създаване на SE, заетите лица в SE, неговите дъщерни дружества и установявания и/или техните представителни органи имат право да избират, назначават, препоръчват или искат отвод на членове на административния или надзорния орган на SE, чиито брой се равнява на най-големия дял в участващите дружества преди регистрирането на SE.Ако нито едно от участващите дружества не е прилагало правила за участие преди регистрирането на SE, то не е длъжно да приема разпоредби за участие на заетите лица.Представителният орган взема решение за разпределянето на местата в административния или надзорен орган сред членовете, които представляват заетите лица от различни държави-членки или за начина, по който заетите лица в SE могат да препоръчват или правят отвод на членове на тези органи според пропорционалното представителство на заетите лица в SE във всяка държава-членка. Ако заетите лица в една или повече държави-членки не са обхванати от този критерий за пропорционалност, представителният орган назначава член от една от тези държави-членки, особено държавата-членка, където се намира седалището на SE, когато това е подходящо. Всяка държава-членка може да определи разпределението на местата, които получава в административния или надзорния орган.Всеки член на административния орган или съответно на надзорния орган на SE, който е избран, назначен или препоръчан от представителния орган или, според обстоятелствата, от заетите лица, е пълноправен член със същите права и задължения, каквито имат членовете, представляващи акционерите, включително правото на глас.--------------------------------------------------


title: Директива 93/8/ЕИО на Комисията от 15 март 1993 година за изменение на Директива 82/711/ЕИО на Съвета относно установяване на основните правила, необходими за изпитване на миграцията на съставките на пластмасови материали и изделия, предназначени за контакт с храни

text:
               13/ 11

               BG

               Официален вестник на Европейския съюз

               178

         31993L0008

               L 090/22

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 93/8/ЕИО НА КОМИСИЯТА

   от 15 март 1993 година
   за изменение на Директива 82/711/ЕИО на Съвета относно установяване на основните правила, необходими за изпитване на миграцията на съставките на пластмасови материали и изделия, предназначени за контакт с храни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 89/109/ЕИО на Съвета от 21 декември 1988 г. за сближаване на законодателствата на държавите-членки относно материалите и предметите, предназначени за контакт с храни (1), и по-специално член 3 от нея,
   като има предвид, че мерките на Общността, предвидени в настоящата директива, са не само необходими, но също така и наложителни за постигане на целите на вътрешния пазар; като има предвид, че тези цели не могат да бъдат постигнати от държавите-членки поотделно, и като има предвид, че по-нататък тяхното постигане на равнище на Общността вече е предвидено с Директива 89/109/ЕИО;
   като има предвид, че Директива 90/128/ЕИО на Комисията от 23 февруари 1990 г., относно материалите и предметите от пластмаса, предназначени за контакт с храни (2), както е изменена с Директива 92/39/ЕИО (3), определя възможността за провеждане на миграционни изпитвания върху храни или върху моделни разтвори докато Директива 82/711/ЕИО (4) на Съвета изисква миграционните изпитвания да се извършват само върху моделни разтвори, освен ако не е официално приет метод за анализ, който позволява установяване на миграция в храни; като има предвид, че това несъответствие може да повлияе върху правилното прилагане на директивите, и като има предвид, че, следователно, е необходимо то да бъде премахнато;
   като има предвид, че нарастващата употреба на микровълнови фурни прави необходимо определянето на нови изпитвателни условия;
   като има предвид, че за да бъдат премахнати съществуващите несъответствия, е необходимо да се премахне възможността, дадена на държавите-членки, да приемат национални правила за изпитване при висока температура;
   като има предвид, че предвидените в настоящата директива мерки са в съответствие със становището на Постоянния комитет по храните,
   ПРИЕ НАСТОЯЩАТА ДИРЕКТИВА:
   Член 1
   Директива 82/171/ЕИО се изменя както следва:

               1.

               Членове 2 и 3 са заменят със следното:
               „Член 2
               Нивата на общата и специфична миграция на съставките на материалите и предметите, посочени в член 1, във или върху храни или моделни разтвори, не трябва да превишават границите, определени в Директива на Комисията 90/128/ЕИО на Съвета (5) или в някоя друга специална директива, отнасяща се до проблема.
               Член 3
               1.   Установяването на съответствието на миграцията в храни в границите на миграция се извършва при най-екстремалните условия по отношение на време и температура, които могат да бъдат предвидени при тяхната действителна употреба.
               Установяването на съответствието на миграцията в моделните разтвори в границите на миграция се извършва, като се използват обичайни изпитвания за миграция, чиито основни правила са формулирани в приложението към настоящата директива.

                           2.

                                       а)

                                       Въпреки това, когато държава-членка, в резултат на нова информация или повторна оценка на съществуващата информация, направена след приемането на настоящата директива, има подробни основания, за да се установи, че за даден материал или предмет от пластмаса основните правила за миграционни изпитвания, посочени в таблицата в приложението, са технически нецелесъобразни, или защото се различават по същество от действителните условия на употреба, тази държава-членка може временно да прекрати прилагането на основните правила, посочени в приложението, и да позволи прилагането на по-целесъобразни основни правила в рамките на своята територия и само за конкретния случай. Тя незабавно уведомява другите държави-членки и Комисията за това, и посочва мотивите за своето решение.

                                       б)

                                       Комисията разглежда във възможно най-кратък срок мотивите, представени от съответните държави-членки, и се консултира с държавите-членки в рамките на Постоянния комитет по храните и след това незабавно представя становището си и, ако е необходимо, променя и допълва настоящата директива. В този случай, държавата-членка, която е приела по-целесъобразните основни правила, може да ги запази докато споменатите изменения влязат в сила.

               2.

               Приложението се заменя с приложението към настоящата директива.

         Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, считано от 1 април 1994 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Адресати на настоящата директива са държавите-членки.

      Съставено в Брюксел на 15 март 1993 година.

            За Комисията

         Martin BANGEMANN

            Член на Комисията

      (1)  ОВ L 40, 11.2.1989 г., стр. 38.

      (2)  ОВ L 75, 21.3.1990 г., стр. 19, поправена с ОВ L 349, 13.12.1990 г., стр. 26.

      (3)  ОВ L 168, 23.6.1992 г., стр. 21.

      (4)  ОВ L 297, 23.10.1982 г., стр. 26.

      (5)  ОВ L 75, 21.3.1980 г., стр. 19, изменен с ОВ L 349, 13.12.1990 г., стр. 26.“
   ПРИЛОЖЕНИЕ

         „ПРИЛОЖЕНИЕ
         ОСНОВНИ ПРАВИЛА ЗА ИЗПИТВАНЕ НА МИГРАЦИЯТА В МОДЕЛНИ РАЗТВОРИ
         Определянето на миграцията в моделни разтвори се извършва като се използват моделните разтвори, посочени в глава I от приложението, и при изпитвателните условия, посочени в глава II от приложението. Определянето на миграцията, обаче, се ограничава до моделни разтвори и до изпитвателни условия, които в конкретния разглеждан случай въз основа на опита могат да се считат за по-строги.
         ГЛАВА I
         Моделни разтвори

                     1.

                        Общ случай: материали и предмети от пластмаса, предназначени да влизат в контакт с всички видове храни

                     Изпитванията се извършват, като се използват моделните разтвори, упоменати по-долу, като за всеки моделен разтвор се взема прясна проба от материала или предмета от пластмаса:

                                 —

                                 дестилирана вода или вода с еквивалентно качество (= моделен разтвор А),

                                 —

                                 3 % оцетна киселина (тегло/обем) във воден разтвор (= моделен разтвор В),

                                 —

                                 15 % етанол (обем/обем) във воден разтвор (= моделен разтвор С),

                                 —

                                 ректифицирано маслиново масло (1) (= моделен разтвор D): ако по технически причини, свързани с метода за анализ, е необходимо да се използват различни моделни разтвори, маслиновото масло се заменя със смес от синтетични триглицериди (2) или със слънчогледово масло. Ако всички моделни разтвори, упоменати в настоящото тире, са нецелесъобразни, могат да се използват други моделни разтвори и условия по отношение на времето и температурата.

                           Въпреки това, моделен разтвор А, се използва само в случаи, упоменати конкретно в таблицата към настоящото приложение.

                     2.

                        Специален случай: материали от пластмаса, предназначени да влизат в контакт само с една храна или група храни

                     Изпитванията се извършват:

                                 —

                                 като се използват само моделни разтвори, посочени като подходящи за хранителния продукт или групата храни в Директива 85/572/ЕИО (3),

                                 —

                                 когато хранителният продукт или групата храни не са включени в списъка, посочен в първото тире, като се избират моделните разтвори, изисквани в раздел 1, които съответстват най-близо на екстракционната способност на храната или групата храни.

               ГЛАВА II
         Изпитвателни условия (времена и температури)

                     1.

                     Изпитванията за миграция се провеждат, като от посочените в таблицата времена и температури се избират тези, които максимално съответстват, но не са по-малки, от нормалните или предвидимите условия на контакт с изследваните материали и предмети от пластмаса.

                     2.

                     Когато материал или предмет премине изпитване при определено време и температура, не е необходимо да бъде изпитван при по-кратко време при същата температура, нито за същото време при по-ниска температура.

                     3.

                     Въпреки това, ако материал или предмет от пластмаса е предназначен да бъде използван за контакт с храни при две или повече комбинации от време и температура, взети от таблицата, миграцията се определя посредством последователно подлагане на материала или предмета на всички приложими изпитвателни условия, като се използва същото кратно количество моделен разтвор.

                     4.

                     Ако материал или предмет от пластмаса е предназначен да влиза в контакт с храни при всякакви условия по отношение на времето, изпитвателните условия са следните:

                                 а)

                                 когато материалът или предметът от пластмаса при действителната си употреба се използва при всякаква температура до и включително 70 °С, която е посочена чрез подходящо етикетиране или указания, се извършват само 10-дневното/ите изпитване/ия при 40 °С.

                                 б)

                                 когато материалът или предметът от пластмаса при действителната си употреба се използва при температура над 70 °С:

                                             i)

                                             когато очакваната температура при действителна употреба не е посочена върху етикет или няма указания, моделните разтвори В и С се използват при температура на върнатия кондензат, ако е възможно, или при двучасово изпитване(-ия) при 100 °С, като моделен разтвор D се използва в продължение на два часа при 175 °С

                                             ii)

                                             когато на етикета или в указанията се посочват условията, които се очакват при реална употреба, времето и температурата се подбират от таблицата.

                     5.

                     Чрез дерогация от условията, предвидени в таблицата и параграф 2, ако при действителната си употреба материалът или предметът от пластмаса може да бъде използван за периоди по-кратки от 15 минути при температури между 70 °С и 100 °С и това е обозначено чрез съответен етикет или инструкции, се извършват само двучасовото изпитване при 70 °С и 10-дневното изпитване при 40 °С. Тези изпитвания се провеждат поотделно, като се вземат различни проби. За всеки от тези два вида изпитвания се използва нова проба от същия изследван материал или предмет.

                     6.

                     Ако се установи, че провеждането на изпитвания при условията, посочени в таблицата, причинява физически или други промени в материала или предмета от пластмаса, които не настъпват при нормални или предвидими условия на употреба на материала или предмета, миграционните изпитвания се извършват при по-целесъобразни за конкретния случай условия.

                     7.

                     За материали и предмети, предназначени за употреба в микровълнови фурни, за изпитването на миграцията се използват обикновена фурна и подходящо време и температурни условия, избрани от таблицата.

               Таблица

                     Условия на контакт при действителна употреба

                     Изпитвателни условия

                        Време за контакт

                        Време на изпитване

                     t ≤ 0,5 час

                     0,5 Час

                     0,5 час < t ≤ 1 час

                     1 Час

                     1 час < t ≤ 2 часа

                     2 Часа

                     2 часа < t ≤ 24 часа

                     24 Часа

                     t > 24 часа

                     10 Дни

                        Температура на контакт

                        Температура на изпитване

                     T ≤ 5 °C

                     5 °C

                     5 °C < T ≤ 20 °C

                     20 °C

                     20 °C < T ≤ 40 °C

                     40 °C

                     40 °C < T ≤ 70 °C

                     70 °C

                     70 °C < T ≤ 100 °C

                     100 °C или температура на върнатия кондензат

                     100 °C < T ≤ 121 °C

                     121 °C (4)

                     121 °C < T ≤ 130 °C

                     130 °C (4)

                     130 °C < T ≤ 150 °C

                     150 °C (5)

                     T > 150 °C

                     175 °C (5)

      (1)  Характеристики на ректифицираното маслиново масло:

               —

               йодно число (Wijs) = от 80 до 88,

               —

               рефракционен индекс при 25 °С = от 1,4665 до 1,4679,

               —

               киселинност (изразена в % олеинова киселина) = Максимум 0,5 %,

               —

               перокисно число (изразено като кислородни милиеквиваленти за kg масло) = Максимум 10

      (2)  Характеристики на стандартната смес от синтетични триглицериди, както е описана в статията на K. Figge „Храна, козметика, токсикология“ 10 (1972) 81.5.

      (3)  ОВ L 372, 31.12.1985 г., стр. 14.“

      (4)  При температура на върнатия кондензат се използва моделен разтвор С.

      (5)  При 150 °C или 175 °C се използва моделен разтвор D като добавка към моделни разтвори А, В и С, прилагани според необходимостта при 100 °C или температура на върнатия кондензат.


title: Директива 94/27/ЕО на Европейския парламент и на Съвета от 30 юни 1994 година за изменение за дванадесети път на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускане на пазара и употреба на някои опасни вещества и препарати

text:
               13/ 14

               BG

               Официален вестник на Европейския съюз

               112

         31994L0027

               L 188/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 94/27/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 30 юни 1994 година
   за изменение за дванадесети път (1) на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускане на пазара и употреба на някои опасни вещества и препарати
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100a от него,
   като взеха предвид предложението на Комисията (2),
   като взеха предвид становището на Икономическия и социален комитет (3),
   в съответствие с процедурата, предвидена в член 189б от Договора (4),
   като имат предвид, че член 8a от Договора установява пространство без вътрешни граници, в което е гарантирано свободното движение на стоки, хора, услуги и капитали,
   като имат предвид, че работата по изграждането на вътрешния пазар трябва да доведе до постепенното подобряване качеството на живот, защитата на здравето и безопасността на потребителите; като имат предвид, че предлаганите с настоящата директива мерки са в съответствие с Резолюция на Съвета от 9 ноември 1989 г. относно бъдещите приоритети за нов подем на политиката за защита на потребителите;
   като имат предвид, че наличието на никел в някои предмети, които влизат в пряк и продължителен контакт с кожата, могат да причинят повишена чувствителност у хората към никел и да доведат до алергични реакции; като имат предвид, че по същите причини употребата на никел в такива предмети трябва да бъде ограничена,
   като имат предвид, че една държава-членка вече е въвела на своята територия серия от контролни мерки за защита при повишена чувствителност към никел и алергията към него, а втора държава-членка възнамерява да въведе на своята територия различна серия от контролни мерки; като имат предвид, че поради това съществува риск от създаване на бариери за търговията;
   като имат предвид, че методите на изпитване, които следва да се използват за доказване на съответствие с настоящата директива, трябва бъдат определени и публикувани, преди тя да започне да се прилага; като имат предвид, че тези методи на изпитване трябва да бъдат предмет на европейски стандарт;
   като имат предвид, че вече приетите или планираните от определени държави-членки ограничения върху употребата на никел пряко засягат изграждането и функционирането на вътрешния пазар; като имат предвид необходимостта от сближаване на законодателствата на държавите-членки в тази област и впоследствие от изменение на приложение I към Директива 76/769/ЕИО (5),
   ПРИЕХА НАСТОЯЩАТА ДИРЕКТИВА.
   Член 1
   Приложение I към Директива 76/769/ЕИО се допълва.
   Член 2
   1.   Държавите-членки приемат законовите, подзаконовите и административните разпоредби, необходими за да се съобразят с настоящата директива, не по-късно от шест месеца, след като Комисията публикува в Официален вестник на Европейските общности стандартите, приети от Европейския комитет по стандартизация (CEN) за всички методи на изследване за доказване на съответствие на продуктите с настоящата директива, или шест месеца след приемането на настоящата директива, ако тази дата е по-късна от предходната, така че:

               —

               шест месеца след изтичането на един от двата срока — в зависимост от това кой е приложим, производителите или вносителите нямат право да предлагат на пазара продукти, които не отговарят на изискванията на настоящата директива;

               —

               осемнадесет месеца след изтичането на един от двата срока — в зависимост от това кой е приложим, продуктите, които не отговарят на изискванията на настоящата директива, не могат да бъдат продавани или предлагани на крайния потребител, освен ако те са пуснати на пазара преди изтичането на въпросния срок.

         Те незабавно информират Комисията за това.
   2.   Когато държавите-членки приемат посочените в параграф 1 мерки, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите-членки.
   Член 3
   Адресати на настоящата директива са държавите-членки.

      Съставено в Брюксел на 30 юни 1994 година.

            За Европейския парламент

            Председател

         E. KLEPSCH

            За Съвета

            Председател

         A. BALTAS

      (1)  Предложението на Комисията беше представено на четиринадесетото изменение на Директива 76/769/ЕИО (ОВ C 116, 27.4.1993 г., стр 18.)

      (2)  ОВ C 116, 27.4.1993 г., стр. 18.

      (3)  ОВ C 304, 10.11.1993 г., стр. 2.

      (4)  Становище на Европейския парламент от 2 декември 1993 г. (ОВ C 342, 20.12.1993 г., стр. 15), Обща позиция на Съвета от 4 март 1994 г. (ОВ C 137, 19.5.1994 г., стр. 60.) и Решение на Европейския парламент от 5 май 1994 г. (все още непубликувано).

      (5)  ОВ L 262, 27.9.1976 г., стр. 201, Директива, последно изменена с Директива 91/339/ЕИО (ОВ L 186, 12.7.1991 г., стр. 64.).
   ПРИЛОЖЕНИЕ

                  28.   Никел
                  CAS № 7440-0-20,
                  EINECS № 2311114 и съединенията му

                  Не може да се използва:

                              1.

                              в предмети, които се поставят в продупчени уши и други продупчени части на човешкото тяло по време на епителизация на рана, причинена от продупчване, независимо от това дали предметът ще бъде оставен или отстранен впоследствие, освен ако предметите са хомогенни и концентрацията на никел в тях — изразена като масата на никел към общата маса — е по-малка от 0,05 %;

                              2.

                              в продукти, предназначени да влязат в пряк и продължителен допир с кожата, като:

                                          —

                                          обеци;

                                          —

                                          огърлици, гривни, верижки, верижки за глезен, пръстени;

                                          —

                                          капаци за ръчни часовници, каишки за часовници и части за затягане;

                                          —

                                          занитени копчета, катарами, нитове, ципове и метални знаци, които се използват за дрехи;

                                    ако количеството на отделяне на никел от части от тези продукти, предназначени да влизат в пряк и продължителен допир с кожата, е по-голямо от 0,5 мг/см2/седмица.

                              3.

                              в продукти като тези, изброени в точка 2, в случаите, когато са с покритие, което не съдържа никел, освен ако отделяното количество никел от тези части на продуктите, които влизат в пряк и продължителен допир с кожата, не надвишава 0,5 мг/см2/ седмица за период от поне две години при нормална употреба на продукта.

                        В допълнение продуктите, предмет на точки 1, 2 и 3, не могат да бъдат предлагани на пазара, освен ако не отговарят на изискванията, определени в същите точки“.